**NATJEČAJ ZA UČENIKE TREĆIH RAZREDA ZA SUDJELOVANJE U**

**ERASMUS+ PROJEKTU 'SPREMNI ZA SUTRA III'**

**(Ready4tomorrow III)**

2022-1-HR01-KA121-VET-000051789

Na natječaj se mogu prijaviti svi učenici trećih razreda Druge ekonomske škole.

Odbor za odabir učenika definirao je kriterije za odabir učenika/ca na temelju kojih će donijeti rang listu koja će se sastaviti prema ukupnom broju bodova od najvišeg do najnižeg. 16 učenika/ca s najvišim brojem postignutih bodova ostvarit će pravo na sudjelovanje na mobilnosti. Odabrat će se i 2 učenika/ce kao rezerve u slučaju da netko od više rangiranih učenika iz opravdanih razloga odustane od sudjelovanja na mobilnosti. Učenici s rezervne liste također će pohađati obavezne pripreme prije odlaska na mobilnost.

Prijavna dokumentacija dostupna je na internetskim stranicama škole i Facebook stranici škole ('Spremni za sutra – Erasmus+ KA1 projekt Druge ekonomske škole Zagreb'), a ispunjena se treba poslati na projektidrugaekonomskazagreb@gmail.com ili iznimno, može se predati u školskoj referadi. Ispravna natječajna dokumentacija obuhvaća u potpunosti ispunjene priložene odgovarajuće prijavne obrasce i suglasnost roditelja te priložene dokaze dodatnih bodova (volontiranje, rješenje o socijalnom statusu, dokaz o samohranom roditelju, dokaz o invaliditetu).

Rok za prijavu je 7 kalendarskih dana od objave natječaja na oglasnoj ploči i mrežnoj stranici škole pod rubrikom Projekti (krajnji rok je 16. 01. 2023.) Privremena rang lista bit će objavljena najkasnije 23. 01. 2023. na oglasnoj ploči i mrežnoj stranici škole pod rubrikom Projekti te na školskoj Facebook stranici. Po objavi iste počinje teći žalbeni rok u trajanju od 3 kalendarska dana. Eventualnu žalbu potrebno je podnijeti u pisanom obliku u školskoj referadi.

Konačna rang lista bit će objavljena po isteku žalbenog roka na oglasnoj ploči i mrežnoj stranici škole te na Facebook stranici. Sastavit će se prema ukupnom broju bodova od najvišeg do najnižeg. Maksimalan broj bodova koji se može ostvariti prema kriterijima bodovanja je 42.

U slučaju da više učenika ima jednak broj bodova, za kriterij se uzimaju bodovi iz engleskog jezika. Ukoliko i u tom slučaju više učenika ima jednak broj bodova, za kriterij se uzima motivacijsko pismo.

Odbor za odabir učenika čini 7 članova Tima za projektne aktivnosti i zakonski predstavnik škole, ravnateljica Ana Naletilić. Članovi Tima za projektne aktivnosti imenovani u Odbor su:

Silvija Glavočić, pedagoginja

Dubravka Šelendić, nastavnica engleskog jezika

Ivana Dunaj, nastavnica njemačkog jezika

Ana Lasić, nastavnica ekonomske skupine predmeta

Ivana Brnada, nastavnica ekonomske skupine predmeta

Jelena Beroš, nastavnica ekonomske skupine predmeta

Maja Sedlar, nastavnica ekonomske skupine predmeta

Za više informacija obratiti se koordinatorici projekta 'Spremni za sutra III' Maji Sedlar, nastavnici ekonomske skupine predmeta.

Svim učenicima želimo puno uspjeha!

Tim za projektne aktivnosti Druge ekonomske škole

Ana Naletilić, ravnateljica